Nordic Seaplanes har lyttet til efterspørgslen efter tidligere og flere flyvninger.

Annonce

Sommerferien lakker mod enden, og med den en sæson, hvor turister og feriegæster i høj grad har fyldt passagersæderne i vandflyveren fra Nordic Seaplanes.

Men med udsigt til skole- og arbejdsstart gearer Nordic Seaplanes nu op og tilpasser flyvningerne til erhvervslivet med i alt fem afgange fra både København og Aarhus dagligt i alle ugens hverdage.

»Vi har lyttet til vore kunder og de efterspørger flere og tidligere flyvninger i løbet af dagen. Vi skærer 15 minutter af vores turn around, og således bliver det nu endnu mere fleksibelt for passagererne at planlægge en effektiv rejse i forhold til møder og andre aktiviteter,« siger Lasse Rungholm fra Nordic Seaplanes og fortsætter:

»Med næsten 400 problemfri flyvninger som erfaringsgrundlag har vi optimeret og indpasset en ekstra afgang fra Aarhus og København, uden at sidste afgang bliver for sent på dagen. Således er der fra mandag den 8. august flyves fem daglige afgange både fra Aarhus og fra København.«

Med vandflyveren er rejsetiden på godt 45 minutter, og den bynære beliggenhed i både København og Aarhus gør, at passagerne hurtigt og effektivt kan komme rundt i de respektive byer.